Eerstejaarsnaweek, onder leiding van die HK, het omtrent gesorg vir lekker- en onthou tye vir die eerstejaars. Vrydagaand is daar saam na die JOOL-foto’s gekyk en verskeie snaakse en vreemde stories vertel oor JOOL-gebeure wat nie sommer vergeet sal kan word nie. Die HK het vertel oor wat agter die skerms gebeur het en die eerstejaars het weer hulle ervarings, stories en geheime ‘liefdes’ gedeel.